**POEM**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POEM

Albaştrii, ochii tăi adânci

Sunt două stânci de netrecut.

În faţa lor, mă simt pierdut.

Ştiind vorbi şi totuşi mut.

Căci ard cu-n foc necunoscut

Albaştrii, ochii tăi adânci.

De m-or urî, de m-or iubi,

Mereu vor fi un început

Şi gânduri care m-au durut

Se vor ascunde în trecut.

Doar visul îmi va fi un scut,

De m-or ura, de m-or iubi.

Acelaşi chip de lut voi fi,

Şi voi dori să fi ştiut

Cum să plătesc acel tribut

Iubirii de argonaut.

Şi poate fără să fi vrut

Acelaşi chip de lut voi fi.

Trăind, aceiaşi zori de zi

Vor fi izvor de bucurie.

Şi cu nespusă gingăşie,

Vei fi zefir şi vijelie,

Cea mai frumoasă simfonie,

Trăind, aceiaşi zori de zi.

Iubind, timid, în poezii,

Pe mii de file de hârtie,

Ce nu-ndrazneam să-mi spun nici mie

Am scris. Şi-acum îmi pare-a scrie

Un fel de dulce reverie,

Iubind, timid, în poezii.

Albaştrii, ochii tăi adânci,

De m-or ura, de m-or iubi,

Acelaşi chip de lut voi fi,

Trăind aceiaşi zori de zi,

Iubind, timid, în poezii,

Albaştrii ochii tăi adânci.